Source: https://podnikam.sk/danove-priznanie-danovnika-ktory-vedie-danovu-evidenciu-2/
Timestamp: 2019-09-23 05:12:45+00:00

Document:
Daňové priznanie daňovníka, ktorý vedie daňovú evidenciu | Podnikam.sk '); document.write(''); }
V nasledujúcom článku si vysvetlíme, ako vyplní daňové priznanie daňovník, ktorý si uplatňuje preukázateľne vynaložené výdavky a rozhodol sa viesť daňovú evidenciu.
Boris Luknár prevádzkoval od 1. 1. 2015 do 31. 12. 2015 obchod s knihami. V roku 2015 vyhral v súťaži televízor v hodnote 850 € a v tomto roku 2015 mu z ročného zúčtovania zdravotného poistenia vznikol nedoplatok vo výške 53 €, ktorý uhradil. Je ženatý a má dve deti, na ktoré si uplatňuje daňový bonus. Uplatňuje si nezdaniteľnú časť základu dane na manželku, ktorá za rok 2015 nemala žiadne vlastné príjmy. V roku 2015 sa rozhodol viesť daňovú evidenciu. Ako má vyplniť daňové priznanie?
Suma príjmov z príjmov zo živnosti podľa § 6 ods. 1 písm. b) zákona za rok 2015: 37 480,00 €
Suma výdavkov vrátane poistného na sociálne a zdravotné poistenie k príjmom uvedeným v § 6 ods. 1 písm. b) za rok 2015: 25 990,00 €
Povinnosť podať daňové priznanie za rok 2015 má daňovník, ak jeho príjmy boli vyššie ako 1 901,67 €. Vzhľadom na to, že Boris Luknár mal príjmy zo živnosti a nepeňažný príjem z výhry v súťaži, ktoré prevýšili túto hranicu, má povinnosť podať daňové priznanie k dani z príjmov fyzickej osoby typ B označené MF/017080/2015-721 (pozri spodnú časť tlačiva vľavo). Tlačivo je určené daňovníkom – fyzickým osobám s príjmami podľa § 5 až § 8 zákona č. 595/2003 Z. z. o dani z príjmov v znení neskorších predpisov (ďalej len „zákon o DzP“), ak nie sú oslobodené od dane.
Riadok 03 – uvedie kód SK NACE Rev. 2 podľa vyhlášky Štatistického úradu SR č. 306/2007 Z. z., ktorou sa vydáva Štatistická klasifikácia ekonomických činností. Klasifikáciu kódov SK NACE možno nájsť na internetovej stránke statistics.sk, www.susr.sk. V kolónke „Hlavná, prevažná činnosť“ uvedie „maloobchod s knihami v špecializovaných predajniach“.
Riadky 27 a 28 – vyplní svoje telefónne číslo a e-mailovú adresu. Tieto údaje nie je daňovník povinný vyplniť.
Pozn.: Nezdaniteľnú časť základu dane na manželku (manžela) žijúcu s daňovníkom v domácnosti si môže daňovník uplatniť, ak manželka (manžel) nemá vlastné príjmy presahujúce sumu 3 803,33 € k 1. januáru príslušného zdaňovacieho obdobia za podmienok, že manželka (manžel) :
sa považuje za občana so zdravotným postihnutím a ťažkým zdravotným postihnutím.
Tento oddiel Boris Luknár nevypĺňa, nakoľko v roku 2015 nemal príjmy zo závislej činnosti podľa § 5 zákona o DzP.
Pod tabuľku č. 1 sa vyznačí skutočnosť,
že daňovník uplatňuje daňové výdavky v súlade s § 6 ods. 11 zákona, pričom je potrebné uviesť, či sa daňová evidencia vedie pri príjmoch z podnikania a inej samostatnej zárobkovej činnosti, alebo pri príjmoch z prenájmu, alebo pri príjmoch z použitia diela a umeleckého výkonu. Boris Luknár vyznačí znakom „x“ pri príjmoch podľa § 6 ods. 1 a 2 zákona (príjmy z podnikania a z inej samostatnej zárobkovej činnosti).
Preukázateľne zaplatené poistné z príjmov podľa § 6 ods. 1 a 2 zákona – uvádza sa suma preukázateľne zaplateného poistného a príspevku v eurách v príslušnom zdaňovacom období, v našom prípade ide o sumu 1 597, 89 €.
daňovník s príjmami z podnikania, z inej samostatnej zárobkovej činnosti, z prenájmu a použitia diela a umeleckého výkonu, ak vedie daňovú evidenciu podľa § 6 ods. 11 zákona,
Na základe povinne vedených evidencií vyplní Tabuľku č. 1a:
Prehľad o vzniku daňových strát daňovník nevypĺňa, lebo za predchádzajúce daňové obdobia 2010 až 2013 nevykázal daňovú stratu.
Na riadku 55 sa uvedie rozdiel medzi čiastkovým základom dane z príjmov podľa § 6 ods. 1 a 2 zákona o DzP a stratou z predchádzajúcich zdaňovacích období, t. j. r. 43 – r. 54 = 11 490 – 0 = 11 490 €.
Na riadku č. 57 sa uvádza rozdiel medzi čiastkovým základom dane z príjmov podľa § 6 ods. 1 a 2 zákona znížený o odpočet výdavkov na výskum a vývoj, t. j. 11 490 – 0 = 11 490 €.
Tento oddiel Boris Luknár nevypĺňa, lebo v roku 2015 nemal príjmy z kapitálového majetku.
Oddiel VIII. Boris Luknár vypĺňa, lebo v roku 2015 mal nepeňažný príjem – výhru v súťaži. Hodnota výhry – televízora bola 850 €. Vzhľadom na to, že výhry do 350 € sú oslobodené od dane z príjmov, bude zdaňovať len sumu 500 € (850 – 350), ktorú zapíše do 1. stĺ. riadku 9.
Sumu 500 € prenáša aj do 1. stĺ. riadku 15.
podaním dodatočného daňového priznania za rok 2015, alebo
uvedie ich až v daňovom priznaní za rok 2016, takže ich zahrnie do daňových výdavkov v roku 2016, kedy ich skutočne zaplatil.
Pán Luknár si zdravotné odvody uplatní až v daňovom priznaní za rok 2016.
Údaje z tabuľky č. 3 riadok 15 sa prenášajú na str. 7 do riadku 69, kde bude suma 500 €.
Do riadku 71 sa uvedie rozdiel súm v riadkoch 69 a 70, ktorý je 500 €.
Riadok č. 72 – uvedie sa základ dane z príjmov podľa § 5 a § 6 ods. 1 a 2 zákona o dani z príjmov pred znížením o nezdaniteľnú časť, t. j. 11 490,00 €.
Riadok č. 73 – uvedie sa nezdaniteľná časť základu dane na daňovníka.
Keďže základ dane je 11 490,00 €, čo je < ako 19 809 €, daňovník má nárok na nezdaniteľnú časť vo výške 3 803,33 €. Ak by daňovník dosiahol základ dane > ako 19 809 €, nezdaniteľná časť základu dane na daňovníka by sa vypočítala nasledovne: 8 755,578 – (základ dane : 4).
Riadok 74 – uvedie sa nezdaniteľná časť základu dane na manželku vo výške 3 803,33 €.
Riadok 75 – keďže neplatil dobrovoľné príspevky na starobné dôchodkové sporenie, tento riadok nevyplní.
Riadok 76 – keďže si neplatil príspevky na doplnkové dôchodkové sporenie, tento riadok nevyplní.
Riadok 77 – uvedie sa súčet riadkov 73 až 76, maximálne však do výšky základu dane na riadku 72. V našom prípade sa uvedie suma 7 606,66 €.
Riadok 78 – uvedie sa rozdiel základu dane z príjmov z riadku 72 a sumy odpočítateľných položiek, ktoré si daňovník uplatňuje na r. 77, v prípade pána Luknára to je suma 11 490 – 7 606,66 = 3 883,34 €.
Riadok 80 – uvedie sa základ dane ako súčet riadkov 78, 65, 68, 71 a 79. V našom prípade je to 4 383,34 €.
Daňový bonus na vyživované dieťa žijúce s daňovníkom v domácnosti za mesiace I. – XII. je 21,41 €/mesiac, spolu za rok 2015 je výška daňového bonusu 256,92 €.
Oddiely X. a XI. Boris Luknár nevypĺňa.
Riadok 123 – údaje sa vypočítajú nasledovne: 2 % z 318,99 € = 6,3798 €. Po zaokrúhlení na eurocenty nadol 6,37 €.
Riadok 125 sa uvádza počet všetkých príloh, ktoré sú súčasťou priznania vrátane prílohy, ktorá je súčasťou daňového priznania. Boris Luknár uvedie 4 prílohy ktoré budú súčasťou podaného daňového priznania. Ide o:
Prílohy č. 1 a č. 2 (sú súčasťou daňového priznania),
Kópiu rodných listov oboch detí.
Vzhľadom na to, že pán Luknár vedie daňovú evidenciu, nie je účtovnou jednotkou, preto nepredkladá Účtovnú závierku – Výkaz o príjmoch a výdavkoch za rok 2015, Výkaz o majetku a záväzkoch za rok 2015.
Túto prílohu p. Luknár nevypĺňa.
Riadok 14 – pán Luknár uvedie sumu 727,87 €, ide o všetky platby poistného na zdravotné poistenie, ktoré zaplatil od januára do decembra 2015, vrátane nedoplatku z ročného zúčtovania zdravotného poistenia.
Na riadku 15 daňovník uvádza iba preukázateľne zaplatené preddavky na zdravotné poistenie z príjmov podľa § 6 ods. 1 a 2 zákona zaplatené v príslušnom zdaňovacom období, t.j. platby preddavkov uhradené v januári 2015 až decembri 2015, o ktoré si znížil základ dane v danom roku bez zaplatených nedoplatkov z ročného zúčtovania zdravotného poistenia z predchádzajúcich rokov a zahraničného poistenia. To znamená, že na príslušnom riadku sa uvedie aj platba preddavku na zdravotné poistenie za december 2014 uhradená v januári 2015.
Pán Luknár uvedie do r. 15 sumu 674,87 €. Ide o úhradu preddavkov na zdravotné poistenie zaplatené od januára do decembra 2015 okrem úhrady nedoplatku z ročného zúčtovania zdravotného poistenia.
daňová evidenciadaňové priznanie za rok 2015Podnikám ako dôchodcaPodnikám ako remeselníkPodnikám ako študentPodnikám ako zdravotne postihnutýPodnikám na internetePodnikám na materskejPodnikám popri práciPrémiový obsahSlobodné povolanie

References: § 6
 § 6
 § 5
 § 8
 § 5
 § 6
 § 6
 § 6
 § 6
 § 6
 § 6
 § 5
 § 6
 § 6